
Broj: 09/1-11-22681/26
Tuzla, 05.08.2026. godine 

Na osnovu člana 23. Zakona o ministarstvima i drugim organima uprave Tuzlanskog kantona – prečišćeni tekst („Sl. novine Tuzlanskog kantona“ broj: 10/18, 5/24 i 10/25) i člana 78. stav 7. Zakona o izvršenju budžeta Tuzlanskog kantona za 2026. godinu (“Službene novine Tuzlanskog kantona”,broj: 18/25, 3/26 i 8/26), Ministarstvo za rad, socijalnu politiku i povratak Tuzlanskog kantona donosi

P R O G R A M
raspodjele sredstava za podršku smanjenja socijalne isključenosti i razvoja socijalnih usluga za 2026. godinu

I
Ovim Programom utvrđuje se raspodjela sredstava iz budžeta Tuzlanskog kantona za 2026. godinu sa budžetske pozicije 23020009- podrška smanjenju socijalne isključenosti u ukupnom iznosu od 400.000,00 KM. Sredstva se raspoređuju organizacijama/udruženjima za podršku realizacije projekata koji imaju sljedeće ciljeve:

	
BR.
	                                           CILJEVI
	Iznos sredstava u KM

	1. 
	Prevencija siromaštva i podrška materijalno neobezbijeđenim pojedincima i porodicama u vidu dodjele prehrambenih i higijenskih paketa i ogreva.
	80.000,00


	1. 
	Podrška djeci i mladima sa višestrukim i najtežim oblicima invaliditeta kroz osiguravanje dostupnosti habilitacijskih i rehabilitacijskih programa, usluga boravka, ranog rasta i razvoja, te drugih vaninstitucionalnih usluga podrške usmjerenih na unapređenje njihovog razvoja, funkcionalnih sposobnosti, kvaliteta života i uključivanje u zajednicu.
	
80.000,00


	1. 
	Osnaživanje osoba sa invaliditetom kroz podršku u usvajanju znanja, vještina i kompetencija za unapređenje samostanosti u svakodnevnom funkcionisanju, povećanje uključenosti u zajednicu i razvoj oblika podrške usmjerenih na prevenciju institucionalnog smještaja osoba sa invaliditetom.
	80.000,00

	1. 
	Podrška pojedincima i porodicama, koji zbog posebnih okolnosti trebaju podršku (poremećeni porodični odnosi,  problemi u vaspitanju djece i u odnosima roditelja i djece, problemi rizičnih ponašanja djece i omladine, nasilja u porodici i u drugim kriznim situacijama) putem savjetovanja, usluga sigurne kuće, specifičnih tretmana, razvoja hraniteljstva i drugih  vaninstitucionalnih oblika zaštite koji jačaju instituciju porodice.
	80.000,00

	1. 
	Poboljšanje  kvaliteta  življenja starijih lica putem vaninstitucionalnih usluga, usluga pomoći i njege u kući i drugih oblika podrške.
	80.000,00



	
Projektne aktivnosti se isključivo mogu planirati i realizirati najranije počev od 01.01.2026. godine i trajati isključivo do 31.12.2026. godine.
Organizacije i udruženja u obrascu projektnog prijedloga za odobravanje sredstava određuju cilj na koji apliciraju sa projektom.
Organizacije i udruženja mogu aplicirati samo na jedan cilj.
U slučaju da organizacije i udruženja apliciraju sa projektima na dva ili više ciljeva, biće razmatran samo projekat koji je uže vezan za djelatnost organizacije/udruženja, a drugi projekat/projekti neće biti razmatrani.
Ako na neki od ciljeva ne aplicira dovoljan broj organizacija/udruženja i sredstva ostanu neraspoređena, Komisija imenovana od strane ministra za rad, socijalnu politiku i povratak u Vladi Tuzlanskog kantona može neraspoređena sredstva preraspodijeliti na ostale ciljeve koji su definisani Programom.
II

Ministar za rad, socijalnu politiku i povratak u Vladi Tuzlanskog kantona  će sredstva iz tačke I ovog Programa rasporediti posebnim odlukama u skladu sa raspoloživim sredstvima Budžeta i operativnim planovima izvršenja Budžeta za 2026. godinu.

III

Komisija imenovana od strane ministra za rad, socijalnu politiku i povratak u Vladi Tuzlanskog kantona će utvrditi prijedlog raspodjele sredstava iz tačke I ovog Programa, na osnovu  slijedećih kriterija i načina bodovanja:

	
	KRITERIJI	 	 
	Cilj 1
	Cilj 2
	Cilj 3

	Cilj 4
	Cilj 5

	
	
	Broj bodova po ciljevima

	1.
	Kvalitet projekta, usklađenost sa ciljevima programa 
	0 – 5
	0 – 5
	0 – 5
	0 – 5
	0 – 5

	2.
	Postignuti rezultati u predloženim projektnim aktivnostima, u prethodnom periodu i ažurnost i  kvalitet izvještavanja za već podržane projekte iz budžeta ministarstva
	0 –  5
	0 – 5
	0 – 5
	0 – 5
	0 – 5

	3.
	Broj korisnika, kategorija korisnika usluga i  nivo uključenosti korisnika 
	0 – 20
	0 – 10
	0 – 15
	0 – 10
	0 – 10

	4.
	Doprinos projekta razvoju  vaninstitucionalnih usluga i njihovom približavanju lokalnoj zajednici (korisnicima)
	0 – 10
	0 – 20
	0 – 15
	0 – 20
	0 – 20

	5.
	Uticaj predviđenih aktivnosti na ciljne grupe
	0 – 5
	0 – 5
	0 – 5
	0 – 5
	0 – 5

	6.
	Kvalitet i struktura budžeta projekta 
	0 – 5
	0 – 5
	0 – 5
	0 – 5
	0 – 5

	7.
	Sufinansiranje iz drugih izvora ili sufinansiranje od strane implementarora projekta
	0 – 10
	0 – 10
	0 – 10
	0 – 10
	0 – 10

	8.
	Uspostavljenost partnerskih odnosa sa drugim sektorima u realizaciji projekta
	0 – 5
	0 – 5
	0 – 5
	0 – 5
	0 – 5

	
	Ukupan broj bodova
	Ukupno po 65 bodova




Organizacije i udruženja koja ne ostvare minimum od 15 bodova neće biti finansirana/sufinansirana sredstvima iz ovog Programa.


                                                                          IV

Prilikom procjene neće se razmatrati projekti koji: 
· su usmjereni ka vjerskim ciljevima i aktivnostima,
· se isključivo baziraju na investicijskim ulaganjima, izgradnji i adaptaciji objekata, kupovini opreme,
· imaju administrativne troškove veće od 20% traženih sredstava iz Budžeta TK za 2026. godinu,
· čije su projektne aktivnosti planirane prije 01.01.2026. godine i čije je trajanje planirano duže od 31.12.2026. godine,
· su podneseni od organizacija i udruženja koji nisu dostavili izvještaj o namjenskom utrošku sredstava odobrenih u 2025. godini u odobrenom roku,
· su podneseni od organizacija i udruženja koji nisu dostavili izvještaj o namjenskom utrošku sredstava odobrenih iz budžeta Ministarstva za rad, socijalnu politiku i povratak TK u prethodnim godinama,
· su podneseni od organizacija i udruženja čija se osnovna registrovana djelatnost odnosi na djelatnost sporta (izuzev organizacija i udruženja čija se registrovana djelatnost odnosi i na sportske aktivnosti za lica sa posebnim potrebama), kulture, ekologije, zdravstva, privrede i drugih oblasti koje ne spadaju u djelatnost socijalne zaštite,
· su već podržani sa budžetske pozicije“ 23020009“ - podrška smanjenju socijalne isključenosti i razvoja socijalnih usluga“ u 2026. godini,
· projekti koji nisu dostavljeni u skladu sa propisanim obrascima od strane Ministarstva,
· čiji projekti nisu namjenjeni građanima Tuzlanskog kantona.


Ministarstvo za rad, socijalnu politiku i povratak TK neće razmatrati zahtjeve za sufinansiranje programa rada podnosioca zahtjeva, već isključivo konkretne projekte.

V

Objava ovog Programa na web stranici Ministarstva www.mrspptk.gov.ba ostavlja mogućnost potencijalnim korisnicima za podnošenje zahtjeva sa projektom za raspodjelu sredstava u roku od 15 dana od dana objavljivanja  na web stranici Ministarstva www.mrspptk.gov.ba , a što se smatra javnim pozivom.

 VI  
Podnosilac projektnog prijedloga za dodjelu sredstava obavezan je dostaviti sljedeću dokumentaciju:

· Prijavni obrazac – obrazac 1,
· Obrazac projektnog prijedloga - obrazac 2,
· Budžet projekta – obrazac 3 , 
· Rješenje o upisu u registar kod Ministarstva pravosuđa i uprave TK-a ili drugog nadležnog organa  FBiH ili BiH (kopija),  
· Uvjerenje o poreznoj registraciji (kopija),
· Spesimen potpisa (kopija),
· Bilans stanja za 2025.godinu ovjeren od nadležnog organa ( kopija),
· Izvještaj o prihodima i rashodima ovjeren od nadležnog organa za 2025. godinu (kopija),
· Izjava odgovorne osobe pravnog lica o transparentnom utrošku sredstava,
· Sporazum o partnerstvu ako se radi o partnerskom projektu ovjeren od svih partnera (kopija), 
· Dokaz o sufinansiranju iz drugih izvora ili sufinansiranju od strane implementatora projekta (ukoliko je obezbjeđeno sufinansiranje).


Podnosioci projektnog prijedloga su obavezni pridžavati se Smjernica za pripremanje budžeta,   koje su sastavni dio ovog Programa.

U budžetu projekta mora biti jasno naznačeno za koje se aktivnosti traže sredstva od Ministarstva, a za koje su aktivnosti osigurana sredstva iz drugih izvora, ukoliko postoje. 

Svi obrasci moraju biti popunjeni, potpisani i ovjereni od strane odgovorne osobe podnosioca prijave. 

Obrasci za prijavu čine sastavni dio ovog Programa i mogu se  preuzeti sa web stranice Ministarstva www.mrspptk.gov.ba . 

                                                                           VII 

Popunjeni prijavni obrazac sa svim prilozima podnosi se u zapečaćenoj  koverti, a predaje putem pošte ili na pisarnicu Ureda za zajedničke poslove kantonalnih organa na adresu:

Tuzlanski kanton
Ministarstvo za rad, socijalnu politiku i povratak 
Ured za zajedničke poslove kantonalnih organa TK
Fra Grge Martića 8, Tuzla 75000

sa naznakom 

“Prijava na javni poziv za raspodjelu sredstava za podršku smanjenja socijalne isključenosti i razvoja socijalnih usluga za 2026. godinu“ – ne otvarati”.

                                                                            VIII

Organizacije i udruženja su obavezni da izvještaj o utrošku sredstava sa potrebnim dokazima (kopije računa, izvodi iz banke i dr.) uz narativni izvještaj, dostave Ministarstvu za rad, socijalnu politiku i povratak TK-a,  najkasnije do 15.01.2027. godine.

Izvještaj iz stava 1. ove tačke dostavlja se u skladu sa propisanim obrascem (obrazac 4) koji se može preuzeti sa web stranice Ministarstva www.mrspptk.gov.ba . Obrazac narativnog i finansijskog izvještaja je sastavni dio Programa.
Ukoliko udruženja i organizacije izvještaj o utrošku sredstava ne dostave na propisan način i u predviđenom roku navedenom u Odluci o odobravanju sredstava, prijave istih za podršku iz budžeta Ministarstva u narednoj godini neće biti razmatrane.

Plaćanja se obavljaju žiralno uz obaveznu dostavu računa i dokaza o žiralnoj uplati sredstava. Eventualna gotovinska plaćanja dozvoljena su samo u izuzetnim slučajevima i to u ukupnom iznosu za kompletan projekat do 100,00 KM, kada je to neophodno zbog prirode aktivnosti. U narativnom izvještaju obavezno obrazložiti potrebu gotovinskog plaćanja i priložiti nalog blagajne.

Ukoliko sredstva iz tačke I ovog Programa iz neopravdanih razloga ne budu utrošena do 31.12.2026. godine ili se ista utroše nenamjenski udruženje/organizacija je dužno sredstva vratiti u budžet Tuzlanskog kantona, u protivnom protiv istog će biti pokrenut postupak pred nadležnim sudom.

                                                                               IX

Za realizaciju ovog Programa i pojedinačnih Odluka donesenih na osnovu ovog Programa, zadužuje se Ministarstvo za rad, socijalnu politiku i povratak Tuzlanskog kantona i Ministarstvo finansija Tuzlanskog kantona.
                                                                        
          X

Program stupa na snagu danom davanja saglasnosti od strane Vlade Tuzlanskog kantona,  primjenjuje se od 01.01.2026. godine i isti će se objaviti na web stranici Ministarstva www.mrspptk.gov.ba .
                                                                               


Dostavljeno:                                                                                  MINISTAR
1 x Vlada TK
1 x Evidencija                                                                                Fadil Alić
1 x Arhiva

